Jintan manis

Jintan manis, adas manis atau adis (nama botani: Pimpinella anisum) merupakan sejenis rempah.

Penamaan 
Nama jintan manis ()  datang daripada rasa manisnya berbanding jintan.

Nama adas manis () dan adis () datang daripada rasa manisnya berbanding adas pedas.

Botani

Pokok dan daun 
Pokok jintan manis jenis tumbuhan herba tahunan yang tumbuh mencapai ketinggian lebih .

Daun-daunnya disusun berselang-seli. Helai daun yang tumbuh di pangkal pokok ringkas manakala helai di batang yang lebih tinggi berbentuk pelepah tunggal dengan ukuran  panjang dibahagikan kepada banyak anak daun kecil.

Bunga dan buah 
Bunga-bunganya berwarna putih atau kuning pada jambak payung dengan garis pusat kira-kira  di pucuk pokok. Buahnya kering dan melengkung berbentuk bujur telur dengan ukuran  panjang.

Kegunaan

Dalam perubatan tradisional 
Sungguhpun tidak dibuktikan secara saintifik, dalam perubatan tradisional, jintan manis dipercayai memiliki banyak khasiat. Ia dipercayai dapat melegakan kesakitan dalaman badan, melancarkan aliran keluar haid, memperbanyakkan susu dan membuang gas dalam usus. Ia juga boleh digunakan dalam bentuk serbuk dan disapu di sekeliling mata bagi meningkatkan penglihatan mata. Selain itu juga, jintan manis ini dapat membuang lemak di pangkal paha dengan cara merebus jintan manis dengan 5 cawan air sehingga mendidih. Selepas itu air rebusan yang dibiarkan sejuk, diminum setiap pagi dan petang selama empat minggu.

Lihat juga 
 Adas cina
 Adas pedas
 Jintan
 Jintan hitam; turut disebut habbatus sauda
 Jintan putih

Rujukan 

 Rempah